Diari Oficial de la Generalitat Valenciana


Sumari del DOGV 2856, del 25-10-1996 (1996/839681)

ORDRE de 15 d'octubre de 1996, de la Conselleria d'Agricultura i Medi Ambient, per la qual fa pública la línia de subvenció, i l'import global màxim, que finança per a 1996 les ajudes per al foment de les inversions per a la millora de les condicions de comercialització en destinació i transformació de productes de la pesca i l'aqüicultura.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2856

Data del DOGV
:   25-10-1996

Secció del DOGV
:   ALTRES DISPOSICIONS

Número del document
:   1996/839681


Data del document
:   15-10-1996

Organisme emissor
:   Conselleria d'Agricultura i Medi Ambient

Tipus de document
:   Ordre

Anàlisi jurídica

ORDRE de 15 d'octubre de 1996, de la Conselleria d'Agricultura i Medi Ambient, per la qual fa pública la línia de subvenció, i l'import global màxim, que finança per a 1996 les ajudes per al foment de les inversions per a la millora de les condicions de comercialització en destinació i transformació de productes de la pesca i l'aqüicultura.   
Mitjançant l'Ordre de 27 d'abril de 1995 es regula el procediment de gestió de les ajudes previstes en el Reglament (CE) 3.699/1993, de 21 de desembre, del Consell, relatiu a la comercialització i transformació de productes procedents de la pesca i de l'aqüicultura.  
Aquestes ajudes es feien efectives amb fons procedents de la Unió Europea i del Ministeri d'Agricultura, Pesca i Alimentació.  
El conseller d'Economia i Hisenda, per mitjà d'una resolució, ha autoritzat la inclusió d'una línia de subvenció en el programa 714.30 en l'annex de transferències de capital, finançada amb fons finalistes (IFOP i MAPA).  
En l'article 47.11 del text refós de la Llei d'Hisenda Pública de la Generalitat Valenciana, aprovat per mitjà del Decret Legislatiu de 26 de juny de 1991, del Consell, s'exigeix com a contingut de les bases reguladores de les subvencions gestionades per la Generalitat Valenciana, que se'n fixe l'import global màxim i la línia pressupostària.  
Per les raons exposades, en l'exercici de les funcions que tinc atribuïdes,  
ORDENE  
Article únic  
Les ajudes per al foment de les inversions per a la millora de les condicions de comercialització en destinació i transformació de productes de la pesca i l'aqüicultura, regulades en el Reglament (CE) 3.699/1993 i en el Reial Decret 798/1995, del Ministeri d'Agricultura, Pesca i Alimentació, i en l'Ordre de 27 d'abril de 1995, de la Conselleria d'Agricultura i Medi Ambient, pel que fa al procediment de gestió, es finançaran a càrrec de la línia de subvenció de codi de comptabilitat 1990, del programa 714.30, Suport al sistema agroalimentari i relacions agràries, amb fons procedents de la Unió Europea i del Ministeri d'Agricultura, Pesca i Alimentació, per import de 41.720.112 pessetes.  
DISPOSICIó FINAL  
Aquesta ordre vigeix des de l'endemà de la publicació en el Diari Oficial de la Generalitat Valenciana.  
València, 15 d'octubre de 1996  
La consellera d'Agricultura i Medi Ambient,  
MARIA àNGELS RAMóN-LLIN I MARTíNEZ